הנקרופוליס של תבאי

הנקרופוליס של תבאי במצרים, הוא שטח על הגדה המערבית של הנילוס, מול העיר העתיקה תבאי במצרים העליונה. אזור זה שימש במשך שנים רבות לאזור קבורה למלכי מצרים, במיוחד בתקופת הממלכה החדשה שכללה את השושלות 18, 19 ו-20, באותה עת שימשה תבאי עיר הבירה של מצרים העתיקה. בשטח הנקרופוליס נמצאים מקדשי מתים שהוקמו על ידי הפרעונים, קברי מלכים ומלכות, קברי אצילים וקברי בעלי המלאכה שעסקו בבניית המבנים והקברים. תבאי העתיקה שכנה על הגדה המזרחית של הנילוס, במקום בו שוכנת העיר המודרנית לוקסור, לידה נמצא האתר הארכאולוגי כרנך שהוא אתר מקדש לאל אמון. כבר בעת העתיקה האזור סבל משוד קברים ועתיקות. המלכים המצריים הסתירו את קבריהם בניסיון למנוע זאת. קברים רבים בעמק המלכים נמצאו ריקים. במאה ה-19 עם התגברות ההתעניינות באירופה ובארצות הברית בתרבות המצרית העתיקה, נוצר שוק גדול לממצאים מהקברים. היו משפחות שהתפרנסו משוד עתיקות, בין הרוכשים הגדולים היו מוזיאונים באירופה ובארצות הברית ששלחו סוכנים למצרים בחיפוש מציאות. תבאי והנקרופוליס שלה הפכו ליעד העיקרי של שוד קברים. אחד ממנהלי המאבק הגדולים בשודדי העתיקות היה האגיפטולוג הצרפתי גסטון מספרו שניהל כנגדם מאבק עיקש. שמות האתרים השונים הם שמות מודרניים של האזורים בהם נמצאו השרידים הארכאולוגים. הנקרופוליס של תבאי הוכרז בשנת 1979 כאתר מורשת עולמית. מקדשי מתים האתר הארכאולוגי בדיר אל-בחרי הכולל בתוכו את האתרים הבאים: מקדש המתים של חתשפסות - מקדש המתים של המלכה חתשפסות מהשושלת ה-18 המאות ה-15-16 לפנה"ס. מקדש המתים של מקדש מנתוחותפ - קברו של המלך מנתוחותפ השני מתקופת השושלת ה-11, המאות ה-2ם-21 לפנה"ס. מקדש המתים של תחותמס השלישי - מהשושלת ה-18, מלך במאה ה-15 לפנה"ס האתר הארכאולוגי במדינת האבו הכולל בתוכו את האתרים הבאים: מקדש המתים של רעמסס השלישי - מהשושלת ה-20 מקדש לאל אמון המקדש של המלך איי ושל חרמחב המלכים האחרונים מהשושלת ה-18 מהמאה ה-14 לפנה"ס. מקדש המתים של אמנחותפ השלישי - אמנחותפ השלישי היה מלך מהשושלת ה-18 המאות ה14-15 לפנה"ס. פסלי הענק של ממנון מקדש המתים של מרנפתח - מרנפתח היה המלך הרביעי מהשושלת ה-19, מלך במאה ה-13 לפנה"ס. מקדש המתים של רעמסס הרביעי - רעמסס הרביעי היה המלך השלישי בשושלת ה-20, מלך במאה ה-12 לפנה"ס. מקדש המתים של תחותמס הרביעי - תחותמס הרביעי היה המלך השמיני בשושלת ה-18, מלך במאה ה-15 לפנה"ס. מקדש המתים של המלכה תאוסרת מלכה מהשושלת ה-19, המאה ה-12 לפנה"ס המקדש של נבאואננף , כהן גדול לאל אמון בתקופת מלכותו של רעמסס השני השושלת ה-19. מקדש המתים של סתי הראשון בקורנה . המלך סתי הראשון מהשושלת ה-19 מלך במאה ה-14 לפנה"ס מקדש המתים של אמנחותפ השני - אמנחותפ השני היה המלך השביעי מהשושלת ה-18 מהמאה ה-15 לפנה"ס. רעמסאום - מקדש הנצחה לרעמסס השני נקרופוליס מלכותיים עמק המלכים - כולל 63 קברים שהתגלו של מלכים מצריים ואצילים, מהשושלות ה-18 ועד ה-20 בין המאות ה-16 ועד 15 לפנה"ס. עמק המלכות - כולל מעל 70 קברים שהתגלו עד כה של מלכות מצריות, נסיכים ונסיכות מהשושלות ה-18 ועד ה-20 בין המאות ה-16 ועד 15 לפנה"ס. נקרופוליס של אצילים כוהנים בעלי מלאכה ופועלים דיר אל-מדינה הכולל את: קברי בעלי המלאכה במצרים העתיקה מקדש לאלים מרתסגר (Meretseger) ופתח קברי אצילים במצרים העתיקה שימוש בתבנית אנ עבור "Tombs of the Nobles" בשפה en אך דף זה הוא דף פירושונים באתרים הבאים: אל-עסאסיף (El-Assasif) אל-ח'וח'ה (El-Khokha) א-טארף (El-Tarif) ד'ראע אבו א-נגא (Dra' Abu el-Naga) קורנת מוראי (Qurnet Murai) שייח' עבד אל-קורנה (Sheikh Abd el-Qurna) קישורים חיצוניים אתר מיפוי הנקרופוליס של תבאי